Muniba Mazari

Muniba Mazari (Rahim Yar Khan, Pakistan, 1987ko martxoaren 3a) artista margolari, idazle eta aktibista da. Pakistango enbaxadore nazionala da NBEn..

 Biografia 
Muniba Mazari 18 urterekin ezkonarazi zuten, indarrez. 2007an izandako trafiko istripu larri baten ondorioz, hankak erabilgaitz gelditu zitzaizkion. Senarrak drama gertatu zen tokian bertan utzi zuen; eskumuturra, lepauztaia eta kaxa toraziko osoa hautsita zituen. Gernu-jarioaren kontrola ere galdu zuen. 21 urterekin, paraplegiko bilakatu zen; gurpildun aulkian mugitzen da.. 

Artea aukeratu zuen bere ezgaitasunetik askatzeko eta hura gainditzeko. Besteak beste pinturaren bidez, bere nahiak eta ametsak nahiz berak jasandako sufrimenduak adierazteko bidea atzeman zuen. 

Bizitako ibilbide mediko luzeak, min fisiko handiarekin, sufritzen duten beste pertsona batzuengana hurbiltzera eraman zuen. Emakumeak, diskriminazioak edo indarkeria jasan ondoren ere, burua altxatzera animatzen dituen aktibista bihurtu da.

2014ko azaroan Islamabaden emandako TEDx hitzaldi batean eman zen ezagutzera bere herrialdeko publiko zabalaren aurrean. Bere bizitza erabat aldatu zuen istripu tragiko haren lekukotza eman zuen, lehenik okerrena kontatzen hasi zen, eta bere burua gainditzera eta altxatzeko indarra aurkitzera iritsi zen artekoa gero..

NBEko enbaxadore izendatu zutenean, zera esan zuen: "Konpromiso irmoa dut NBE Emakumeak-ekiko, eta bat egiten dut genero diskriminazioaren aurkako borrokan eta berdintasunaren aldeko obra bateratuan dugun eginkizunarekin..."..

2015ean, BBCko 100 Emakumeen artean egon zen. 2019an, munduko 500 musulman eraginkorrenen sailkapenean sartu zen...

 Kultura herrikoia 

 Euphonik raperoak Muniba abestian omenaldia egin zion Therapy diskoan.

 Erreferentziak 

 Kanpo estekak 

Kategoria:Pakistandarrak
Kategoria:Diplomazialariak
Kategoria:Emakume diplomazialariak
Kategoria:Emakume ekintzaileak
Kategoria:Emakume margolariak
Kategoria:Pakistango margolariak
Kategoria:XXI. mendeko margolariak
Kategoria:Emakume artistak
Kategoria:Desgaitasuna duten artistak
Kategoria:Desgaitasuna duten aktibistak